Under the Volcano

Under the Volcano (Sub la vulkano) estas romano de la angla verkisto Malcolm Lowry (1909–1957) publikigita en 1947. La romano rakontas la vivon de Geoffrey Firmin, alkoholema brita konsulo en la urbo Cuernavaca, Meksiko, en la Tago de la mortintoj en Novembro 1938. La libro ricevas sian nomon el la du vulkanoj, nome Popocatépetl kaj Istaksiŭatlo, kiu superrigardas kaj Cuernavaca kaj la rolulojn. Esti sub la vulkano estas ankaŭ metaforo de la situacio de la angora rolulo super kiu superas la enorma minaco de la vulkano. Under the Volcano estis la dua kaj lasta kompleta romano de Lowry. 

Intrigo

Escepte ĉe la unua ĉapitro, la historio okazas en la jaro 1938, dum la Tago de la mortintoj, kaj rakontas la personan dekadencon kaj falon de Geoffrey Firmin, brita alkoholema ekskonsulo.​ 

La unua de la dek du ĉapitroj rakontas la konversacion de du amikoj, nome Jacques Laruelle kaj la doktoro Vigil, la 2an de novembro 1939. En tiu ili memoras la morton de komuna amiko, la ekskonsulo Geoffrey Firmin, okazinta ĝuste unu jaron antaŭe.​ Ekde tiam oni rakontas tion kio okazis tiun tagon. 

Yvonne Firmin renkontiĝas kun Geoffrey Firmin en la trinkejo de la hotelo Bella Vista kun la intenco savi ilian rilaton, post Yvonne abandonis lin unu jaron antaŭe. Tio okazis je la sepa matene kaj la ekskonsulo jam estas ebria. De tie ili iras ĉe Geoffrey. Dum la konversacio li iom riproĉas la perfidojn kiujn lia eksedzino faris, inter ili kun la duonfrato de la ekskonsulo, Hugh, kiu aktuale loĝas kun li.

Adaptoj
En 1984 John Huston filmis la samnoman filmon bazitan sur la romano, protagonistigita de Albert Finney, Jacqueline Bisset, Anthony Andrews, Katy Jurado, Ignacio López Tarso kaj James Villiers.

 Bibliografio 
 Foxcroft, Nigel H. (2019). The Kaleidoscopic Vision of Malcolm Lowry: Souls and Shamans.  Lexington Books: Lanham, MD. ISBN 978-1-4985-1657-0.
 Grace, Sherrill E. (2007). El viaje que nunca termina: la narrativa de Malcolm Lowry. Fondo de Cultura Económica. p. 334. ISBN 9789681679118.

Kategorio:Aŭtobiografiaj romanoj
Kategorio:Libroj aperintaj en 1947
Kategorio:Britaj romanoj
Kategorio:Anglalingvaj romanoj
Kategorio:Meksiko en fikcio
Kategorio:Romanoj adaptitaj al kino